
MAŽEIKIŲ LOPŠELIO-DARŽELIO „DELFINAS“ VALYTOJO PAREIGYBĖS APRAŠYMAS

I SKYRIUS PAREIGYBĖ

1. Pareigybės pavadinimas – valytojas. 
2. Pareigybės grupė – darbininkas. 
3. Pareigybės lygis – D.
4. Pareigybės paskirtis – užtikrinti Mažeikių lopšelio-darželio „Delfinas“ (toliau – Įstaiga)
 patalpų tvarkos ir švaros palaikymą.
5. Valytojas tiesiogiai pavaldus Įstaigos direktoriaus pavaduotojui ūkiui.
6. Valytoją į darbą priima ir atleidžia iš pareigų Įstaigos direktorius Lietuvos Respublikos darbo kodekso ir kitų teisės aktų nustatyta tvarka.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Darbuotojui, einančiam šias pareigas, netaikomi išsilavinimo ar profesinės kvalifikacijos reikalavimai. 
8. Darbuotojas, einantis šias pareigas, turi žinoti:
8.1. patalpų plovimo ir dezinfekavimo priemonių paskirtį, koncentraciją ir vartojimo būdus;
8.2. elektros saugos pagrindus;
8.3. patalpų higienos reikalavimus;
8.4. valymo instrumentų paskirtį, naudojimo tvarką ir reikalavimus;
8.5. saugos ir sveikatos darbe bei priešgaisrinės saugos reikalavimus;
8.6. baldų  kompiuterinės įrangos ir  kito  inventoriaus  priežiūros  reikalavimus,  patalpų  interjero  ir  gėlių   priežiūros ypatumus;
8.7. gebėti reguliariai ir kokybiškai valyti, dezinfekuoti ir prižiūrėti jam priskirtas Įstaigos pastato patalpas, jose esantį inventorių ir technines darbo priemones.

III SKYRIUS
ŠIAS PAREIGAS EINANČIO DARBUOTOJO FUNKCIJOS

9. Valytojas turi vykdyti šias funkcijas:
9.1. kasdien valyti ir prižiūrėti jam priskirtas Įstaigos vidaus patalpas;
9.2. valyti grindis, kilimines dangas, sienas, langus bei inventorių Įstaigos salėje, koridoriuose, kabinetuose ir kitose patalpose. 
9.3. kartą per mėnesį atlikti generalinį jam paskirtų patalpų valymą. 
9.4. valyti drėgnu būdu salę po užsiėmimų;
9.5. rūpintis sanitarinių mazgų švara (kasdien užpildyti muilines skystu muilu ir laikiklius tualetiniu popieriumi (jei reikia ir tualetiniais rankšluosčiais), tualetuose į šiukšlių dėžes įkloti polietileninius maišelius ir kasdien juos keisti, praustuvus ir unitazus valyti specialiomis priemonėmis);
9.6. du kartus per metus (pavasarį ir rudenį) valyti visus prižiūrimame plote esančius langus;
9.7. prižiūrėti kabinetuose esančias gėles: persodinti, laistyti, purenti, purkšti, tręšti;
9.8. laikytis darbo įrankių, pagalbinių priemonių naudojimo ir priežiūros taisyklių;
9.9. priskirtas patalpas kasdien valyti drėgnu būdu arba dulkių siurbliu, laikantis nustatyto jų tvarkymo eiliškumo. Valyti dulkes nuo stalų tik tada, kai ant jų nėra dokumentų;
9.10. valyti patalpas, kabinetus ir tualetus skirtingais skudurais, šepečiais bei kibirais;
9.11. priklausomai nuo atliekamo darbo dėvėti spec. aprangą, atitinkamas apsaugos priemones;
9.12. vykdyti kitus Įstaigos direktoriaus bei direktoriaus pavaduotojo ūkiui pavedimus. 

IV SKYRIUS
ŠIAS PAREIGAS EINANČIO DARBUOTOJO TEISĖS

10. Valytojas turi teisę: 
10.1. gauti saugias ir tinkamas darbo sąlygas bei darbui reikalingas priemones;
10.2. naudotis teisės aktuose nustatytomis socialinėmis garantijomis;
10.3. teikti pasiūlymus dėl darbo organizavimo, darbo sąlygų ir aplinkos gerinimo;
[bookmark: _GoBack]10.4. atsisakyti dirbti, jeigu kyla pavojus jo ar kitų asmenų sveikatai ir gyvybei, apie tai informavus tiesioginį vadovą;
10.5. gauti informaciją ir pagalbą, reikalingą tinkamai vykdyti pareigas.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

11. Valytojas atsako už:
11.1. žalą, padarytą tretiesiems asmenims ar turtui, kuri kyla dėl netinkamo darbo ar nesilaikant saugaus darbo reikalavimų;
11.2. išduoto inventoriaus ir kitų materialinių vertybių tinkamą ir taupų naudojimą;
11.3. tvarkingą įrenginių ir įrankių eksploataciją ir jų priežiūrą;
11.4. už darbuotojų saugos darbe, priešgaisrinės saugos ir sanitarijos reikalavimų laikymąsi.
12. Valytojas už savo pareigų netinkamą vykdymą atsako Įstaigos vidaus darbo tvarkos taisyklių ir Lietuvos Respublikos įstatymų nustatyta tvarka.  

